Okresná prokuratúra Piešťany 
Vážska 28, 921 01 Piešťany

Sp. zn. : 2 Pv 465/11/2204	Piešťany, 13.2.2014
EEČ : 2-18-29-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Piešťany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Piešťany zo dňa 15.5.2012, spisová značka 2 Pv 465/11/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Piešťany zo dňa 15.5.2012, spisová značka 2 Pv 465/11/2204, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Piešťany vedenom pod sp. zn.       2Pv 465/11-15 zo dňa 15.5.2012, ktoré nadobudlo právoplatnosť dňa 29.6.2012, bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX stíhaného pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia. Obvinenému bola uvedeným rozhodnutím určená skúšobná doba v trvaní 12 (dvanásť) mesiacov.

	Po uplynutí skúšobnej doby boli vyžiadané správy o povesti obvineného z miesta bydliska, odpis z registra trestov.

	Z odpisu z registra trestov vyplýva, že obvinený nebol v skúšobnej dobe podmienečného zastavenia trestného stíhania právoplatne odsúdený za iný trestný čin.

	Z ďalších správ o povesti zabezpečených po uplynutí skúšobnej doby vyplýva, že obvinený nebol v dobe plynutia skúšobnej doby postihnutý za priestupok, nebol a v súčasnosti ani nie je trestne stíhaný. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie podmienečne zastavil, že sa obvinený osvedčil. Inak rozhodne, a to prípadne aj počas plynutia skúšobnej doby, že sa v trestnom stíhaní pokračuje. 

	Obvinený v priebehu skúšobnej doby viedol riadny život, nedopustil sa žiadneho protiprávneho konania.

	Vzhľadom na vyššie uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Richard Singer
prokurátor